Japansk: Eri Saitou Engelsk: Quinton Flynn (うみの イルカ, Umino Iruka) er en av instruktørene ved Ninja-akademiet i Konohagakure. Han har ett stort arr over ansiktet, som han har hatt siden barndommen. Da den ni-halede demonreven angrep Konoha, ble begge hans foreldre drept i forsvaret av landsbyen. I motsetning til mange av landsbyboerne, føler Iruka intet hat ovenfor Naruto som bærer på demonens forseglede sjel. Faktisk er han en av de få personene som i starten av serien ser Naruto for hvem han virkelig er, da han ser seg selv i guttens forsøk på å få oppmerksomhet. Fordi han selv, som Naruto, vokste opp uten foreldre, sosialt isolert uten venner, har han blitt en slags farsfigur for Naruto. Usikker på Naruto's evner og ferdigheter som ninja, blir Iruka overbeskyttende ovenfor sin unge elev, men ser etterhvert at Naruto besitter alle de kvaliteter som kreves for å bli en stor ninja.